**566. fundur stjórnar Búnaðarsambands Eyjafjarðar
Búgarði þriðjudaginnn 4. september 2018 kl. 10.30.**

Allir stjórnarmenn mættir. Aðalsteinn fyrsti varamaður mætti kl. 12.15 (og fékk ekkert að borða).

**Dagskrá:**

1. **Samþykktar fundargerðir.**
Fundargerð stjórnarfundar frá 10.4. og aðalfundar frá 13.4. samþykktar.
2. **Málefni Búnaðarstofu og búfjáreftirlits.**
Á aðalfundi BSE var beint til stjórnar að skoða málefni Búnaðarstofu og búfjáreftirlitsins, þar sem því var velt upp hvort eðlilegt sé að stofnun sem sér um greiðslur ríkis til bænda sé sú sama og er með eftirlit framleiðslunnar. Fundurinn felur framkvæmdastjóra að kanna hvort almenn óænægja sé um það skipulag sem nú er. Fram kom hugmynd um að hugsanlega verði lögð fram tillaga til búnaðarþings um málið.
3. **Útboð á rafmagni til félagsmanna**.
 Framkvæmdastj. gerði stjórn gerð grein fyrir stöðu málsins. Tilboðsgögn voru send til 5 fyrirtækja sem selja raforku. Það eru Fallorka ehf, HS Orka hf, Orka náttúrunnar, Orkubú Vestfjarða og Orkusalan ehf. Tilboð komu frá þeim öllum. Lægsta tilboðið var frá Orkusölunni sem var 4,75 kr/kvst. sem er um 23,3% lægra en gjaldskrá þeirra er í dag. Stefnt er á að funda með forsvarsmönnum Orkusölunnar nú í vikunni til að ganga frá samningum.
Stjórnin lýsir ánægju sinni með þann árangur sem útboðið er að skila fyrir félagsmenn BSE.
4. **Breytingar á starfsmannahaldi?**
RML hefur tilkynnt að fyrirtækið muni hætta að kaupa þjónustu vegna símsvörunnar af BSE. Um þriðjungur af launahlut Regínu í afgreiðslu og símsvörun hefur verið greiddur af RML. Erfitt verður að halda því starfi áfram ef þáttaka RML fellur út. Viðraðar hugmyndur um hvort mætti nýta starfskrafta í afgreiðslunni til annarra hluta samhliða því sem nú er. Ekki teknar ákvarðanir í málinu að svo stöddu.
5. **Önnur mál.**Vegna þess árangurs sem náðist með því að láta bjóða í rafmagn var rætt um hvort hugsanlegt væri að láta bjóða í aðra þætti í aðföngum bænda við búrekstur. Nefnt var m.a. olíuvörur, tryggingar og vaxtakjör. Ljóst að ekki er hægt að láta bjóða í á hefðbundinn hátt í þátt eins og vexti en rætt um hvernig sé hægt að beita þrýstingi sem leiði til hagkvæmni. Undir þessum lið kom Jón Hlynur hjá Bókvís ehf á fundinn. Ekki teknar ákvarðanir en stefnt að nánari skoðun útboðsmála.

Fundi slitið kl. 14.
SBH